Τα 4 ζώδια που θα πρέπει να προσέξουν ιδιαίτερα αυτό το γουηκέντ - Asi Biliou\nΑρχική » Αστρολογία » Τα 4 ζώδια που θα πρέπει να προσέξουν ιδιαίτερα αυτό το γουηκέντ\nΤο Παρασκευοσαββατοκύριακο απλώνεται μπροστά μας κι είναι ένα ιδιαίτερα περίεργο γουηκέντ από αστρολογικής άποψης. Ξεκινά στον απόηχο της Πανσελήνου στον Αιγόκερω και της δύσκολης όψης Αφροδίτης-Πλούτωνα που τη συνόδευσε, η οποία δημιουργεί ακόμη κραδασμούς στις σχέσεις προσωπικές και επαγγελματικές και μεγαλύτερη αγωνία για τις εξελίξεις σε κάποια ζώδια. Η Σελήνη θα βρίσκεται στον Αιγόκερω την Παρασκευή και το Σάββατο μέχρι το απόγευμα και μετά θα πάρει θέση στον Υδροχόο για να βρεθεί ανάμεσα στα πυρά Κρόνου, Ουρανού και Άρη, δημιουργώντας ένα εύφλεκτο πλαίσιο. Ας δούμε όμως ποιοι είναι αυτοί που θα ζοριστούν περισσότερο και πρέπει να είναι προσεκτικοί τις ημέρες αυτές, για να μη διακινδυνεύσουν στις σχέσεις τους, αλλά και στις αποφάσεις τους.\nΌταν ο κυβερνήτης του ζωδίου σας εμπλέκεται σε όψη με τον σκοτεινό Πλούτωνα, τότε τα μυστικά βγαίνουν στη φόρα, τα παιχνίδια εξουσίας και δύναμης αφθονούν κι η αίσθηση ότι κάτι παίζεται πίσω από την πλάτη σας μπορεί να είναι ιδιαίτερα έντονη. Την Παρασκευή μπορεί να έχετε μια «επιφοίτηση» ή να προκύψει μια αποκάλυψη που μπορεί να σας δημιουργήσει μεγαλύτερη αστάθεια ή να σας αναγκάσει να ψάξετε ακόμη βαθύτερα για να δείτε τι ισχύει και τι όχι. Όλο αυτό περιστρέφεται γύρω από τον τομέα των επαγγελματικών και της καριέρας. Όπως φαίνεται το τελευταίο Σαββατοκύριακο του Ιουνίου δεν θα ξεκουραστείτε κι ούτε θα το περάσετε χαλαρά πίνοντας κοκτέιλ σε κάποια παραλία. Ακόμη και να συμβεί κάτι τέτοιο, το μυαλό σας θα ταξιδεύει κάπου αλλού σε σχέση με το που θα βρίσκεται το σώμα σας. Με τη Σελήνη στον τομέα της καριέρας και σε πολύ δύσκολες όψεις με Ουρανό, Κρόνο, Άρη, το νευρικό σας σύστημα μπορεί να ζοριστεί ιδιαίτερα. Προσέξτε σχέσεις κυρίως σε επαγγελματικό επίπεδο, αλλά ακόμη και την υγεία σας. Μη ζορίζετε μόνοι σας τον εαυτό σας.\nΣτον απόηχο μιας Πανσελήνου που έβαλε φωτιά σε ανασφάλειες, πυροδότησε τις φοβίες, το άγχος και το στρες για το μέλλον είτε στη δουλειά είτε στις σχέσεις σας, φαίνεται ότι θα δυσκολευτείτε ιδιαίτερα να βάλετε τα πράγματα σε μια τάξη μέσα στο γουηκέντ. Μέχρι το απόγευμα του Σαββάτου, παρόλα αυτά, κάπως μπορείτε να διαχειριστείτε καλύτερα τις εξελίξεις, μολονότι θα είστε σε μια φάση κάπως πιο εσωστρεφή. Μπορεί να μετανιώνετε για αποφάσεις που πήρατε ή μπορεί να αποκαλύπτεται ξαφνικά ένα σενάριο που ούτε σας περνούσε από το μυαλό. Όμως, από την άλλη, τώρα σας δίνεται η ευκαιρία να δείτε αυτό που σας προβληματίζει ή σας δημιουργεί σύγχυση από μια άλλη πιο φρέσκια προοπτική. Το απόγευμα του Σαββάτου η Σελήνη περνά στο ζώδιο σας και πέφτει πάνω στον Άρη, τον Κρόνο και τον Ουρανό, δημιουργώντας ένα τεράστιο φορτίο για τις πλάτες σας. Πριν πάρετε μια πολύ σημαντική απόφαση για τη δουλειά σας ή για μια σχέση, καλά θα κάνετε να προσπαθήσετε να ηρεμήσετε, να διώξετε το άγχος και να μην δεσμευτείτε κάτω από καθεστώς πίεσης. Προσέξτε λίγο περισσότερο και την υγεία σας.\nΗ Πανσέληνος στο ζώδιο σας, σε συνδυασμό με την αντίθεση Αφροδίτης-Πλούτωνα, πυροδότησε μέσα σας συναισθήματα που πιθανώς ακόμη κι εσείς οι πάντα συγκρατημένοι Αιγόκεροι δύσκολα μπορέσατε να μην τα φέρετε στην επιφάνεια. Είχε θυμό, είτε αγωνία κι αυτή η επιρροή φαίνεται ότι κρατάει και μέχρι το Σάββατο το απόγευμα. Εκεί κάπου η Σελήνη αποχωρώντας από το ζώδιο σας θα σας επιτρέψει να σκεφτείτε πλέον με λογική τα επόμενα βήματα σας. Ξέρω ότι είναι δύσκολο τη στιγμή που μπορεί να σας συμβαίνει κάτι να το δείτε σαν μια «μεταμφιεσμένη ευλογία» για τη ζωή σας. Συνήθως εστιάζουμε σε αυτό που συμβαίνει, στην αλλαγή, στη δυσκολία, κάνουμε βουνό μέσα μας το πώς θα προσαρμοστούμε ή πώς θα βρούμε αυτό που χάνουμε. Όμως καθώς μια πόρτα μπορεί να κλείνει, να είστε βέβαιοι ότι ανοίγει μια άλλη και μάλιστα μια πόρτα που θα σας αξίζει περισσότερο και θα βοηθήσει να πάτε καλύτερα στη ζωή σας.\nΈχοντας αφήσει πίσω σας την Πανσέληνο της Πέμπτης, αυτό το γουηκέντ σας βρίσκει στα απόνερα που κάποιες φορές μπορεί να είναι και ιδιαίτερα επικίνδυνα, αν δεν κάνετε τους σωστούς ελιγμούς. Οι μέρες αυτές φέρνουν μεγαλύτερη ένταση, πίεση και αγωνία κυρίως στον τομέα των σχέσεων σας, ερωτικών, αλλά και επαγγελματικών. Η αντίθεση της Αφροδίτης με τον Πλούτωνα μπορεί να σας κάνει να νιώθετε προδομένοι σε μια κατάσταση ή εγκλωβισμένοι. Η επιρροή θα κρατήσει μέχρι το απόγευμα του Σαββάτου ιδιαίτερα έντονα. Αυτό όμως που φαίνεται να σας προβληματίζει στη διάρκεια του Σαββατοκύριακου είναι αν θα πρέπει να πάρετε κάποιο ρίσκο. Ως άνθρωποι προτιμάτε την ασφάλεια και δεν τρελαίνεστε για αλλαγές και ρίσκα. Ίσως όμως σε αυτή τη φάση της ζωής σας να νιώθετε ότι πιθανόν να είναι απαραίτητο να ρισκάρετε κάτι, για να ξεκολλήσετε από μια κατάσταση. Το θέμα είναι πόσο πιστεύετε στον εαυτό σας και σε αυτό που έχετε στην καρδιά σας. Αν ακολουθήσετε με ειλικρίνεια αυτό που θέλει η «καρδιά» σας, τότε δεν χρειάζεται να σκεφτείτε πολύ. Γιατί δεν είναι καν ρίσκο. Είναι η μόνη ασφαλής διέξοδος.


Υψώνοντας τείχη προστασίας - Deligate\nΤείχη υψώνονται παντού. Φυσικά, ψηφιακά, θρησκευτικά, φυλετικά, οικονομικά και όχι μόνο. Χτίζονται για να διαχωρίσουν, να απομονώσουν, να διαφυλάξουν, να προστατεύσουν. Άλλα είναι διάσημα όπως τα Κυκλώπεια τείχη και το Σινικό τείχος. Άλλα είναι εφήμερα όπως το τείχος του Trump και άλλα είναι άσημα μα όχι ασήμαντα, όπως οι ξερολιθιές που έχτιζαν οι αγρότες για να προστατεύσουν την καλλιεργήσιμη γη των κεκλιμένων εδαφών από τη διάβρωση.\nΑπό όποια σκοπιά και αν επιχειρήσαμε να τα δούμε καταλήγουμε στο ίδιο συμπέρασμα. Πάντα υπάρχει κάποιο πολύτιμο αγαθό που περικλείεται από τα τείχη. Δεν έχει σημασία ποιο είναι αυτό, δεν έχει σημασία ποιος το προστατεύει, δεν έχει καν σημασία ποιος το εποφθαλμιά.\nΣημασία έχει ότι είναι πολύτιμο.\nΈνα τέτοιο πολύτιμο αγαθό επιχειρείται τα τελευταία τριάντα χρόνια να προστατευτεί από την Ευρωπαϊκή Ένωση με την πολιτική που εφαρμόζει για τα προϊόντα ποιότητας. Πρόκειται για ένα συλλογικό αγαθό που αποτελεί την έκφραση ιδιαίτερων πρακτικών και χαρακτηριστικών που συνδέονται μόνο με συγκεκριμένους τόπους της. Κάθε στοιχείο του συλλογικού αυτού αγαθού, η Ε.Ε το σέβεται και το τιμά με μια μοναδική ονομασία γύρω από την οποία υψώνει ένα τείχος προστασίας. Ούζο, Φέτα, Τσίπουρο, Champagne, Irish Whiskey, Roquefort …είναι μόνο μερικοί από τους πολύτιμους αυτούς αυθεντικούς θησαυρούς, με το καθένα από αυτούς να έχει τη δική του ιστορία, τη δική του ιδιαίτερη αξία και, το δικό του μοναδικό όνομα. Ένα όνομα που δεν μπορεί να χρησιμοποιηθεί από κανέναν άλλο.\nΑν κατανοήσουμε την πραγματική τους αξία, τότε θα μπορέσουμε να αντιληφθούμε και την αξία του τείχους προστασίας που έχει υψωθεί γύρω τους. Αν όχι θα συνεχίσουμε να βλέπουμε επιθέσεις και πολιορκίες. Είναι εξάλλου πολλοί αυτοί που επιδιώκουν να γκρεμίσουν τα τείχη και να σφετεριστούν την αξία των θησαυρών αυτών.\nΗ Ευρωπαϊκή Ένωση έχει κατανοήσει ότι το τείχος προστασίας που έχει υψώσει έχει πλέον γεράσει. Και διερωτάται: παρέχει την απαιτούμενη προστασία;. Δεν σκοπεύει να το γκρεμίσει (όπως γίνονταν παλιά) αλλά να το βελτιώσει. Μια κίνηση την οποία όλοι μας έχουμε υποχρέωση να τη στηρίξουμε. Πως; Συμμετέχοντας έστω και την τελευταία στιγμή στη δημόσια διαβούλευση που γίνεται.\nΔρ. Ν. Διαμαντίδης\nΓενικός Διευθυντής Deligate


Αποφράξεις Κάλαμο: Η εταιρεία μας ΑΠΟΦΡΑΞΕΙΣ ΚΑΛΑΜΟ προσφέρει οικονομικές αποφράξεις και άριστες υπηρεσίες 24h με χρήση κάμερας και σε αργίες.\nΑποφράξεις Κάλαμο οικονομικά από 15€ με πιεστικό: Ποιές είναι οι υποσχέσεις μας;\nΠοιά πλεονεκτήματα έχετε στον Κάλαμο;\nΠράγματι, το αποτέλεσμα είναι 100% εγγυημένο. Και βέβαια εσείς απολαμβάνετε ✅υπηρεσίες αποφράξεων Κάλαμο για κεντρικό φρεάτιο και ✅αποφρακτικές εργασίες πολύ υψηλού επιπέδου, όπως έλεγχο με κάμερα.\nΑπόφραξη μπανιέρας Κάλαμο: 30€\nΑπόφραξη λεκάνης Κάλαμο: 45€\nΠροσφέρουμε τις πιο οικονομικές αποφράξεις Κάλαμο με τιμή από ✅15€ εδώ και 40 χρόνια και μάλιστα με υψηλή ποιότητα εργασιών.\nΑΠΟΦΡΑΞΕΙΣ ΚΑΛΑΜΟ με 15€ και Υπηρεσίες αποφράξεων Κάλαμο ✅ΗΡΑΚΛΗΣ για άριστο Καθαρισμό Αποχέτευσης Κάλαμο και ✅έλεγχο με κάμερα. Η εταιρεία μας είναι πρωτοπόρος σε κάθε είδους αποφρακτική εργασία και ειδικά στα ξεβουλώματα σωληνώσεων.\nΑναλαμβάνουμε καθαρισμό αποχέτευσης στον Κάλαμο σε δύσκολα και ✅δυσπρόσιτα μέρη:\nΟι αποφράξεις με υδροβολή στον Κάλαμο είναι στην ΗΡΑΚΛΗΣ SERVICES μία λύση που ρίχνει δραστικά το κόστος συντήρησης ή ξεβουλώματος μίας αποχέτευσης. Εξυπηρετούμε φυσικά όλη την Αττική αλλά και νησιά Αργοσαρωνικού, Κυκλάδες και μεγάλους Δήμους Δωδεκανήσων και Επτανήσων.\nΑποφράξεις Κάλαμο οικονομικά από ✅15€ με πιεστικό: Ποιές είναι οι υποσχέσεις μας;\nΣτις Αποφράξεις Κάλαμο η εταιρεία μας έχει εμπειρία στο χώρο των απεμπλοκών σωληνώσεων και διαθέτει τεχνογνωσία και άριστα μέσα.\nΕίτε είστε ο ✅διαχειριστής μιας πολυκατοικίας ή ιδιοκτήτης και ενοικιαστής, σίγουρα θα έχετε αντιμετωπίσει παρόμοια προβλήματα. Και ίσως να μην γνωρίζετε που να απευθυνθείτε. Όχι πλέον. Αν ψάχνετε συντήρηση πολυκατοικίας στον Κάλαμο και στην ευρύτερη περιοχή έχετε εμάς. Με τις άριστες γνώσεις της εταιρείας μας ικανοποιούμε κάθε απαίτηση. Διαθέτουμε το στόλο μας και τα τεχνικά μας μέσα αποκλειστικά για εσάς.\nΈνα από τα γρηγορότερα και αποτελεσματικότερα μέσα που διαθέτουμε για την απεμπλοκή των αγωγών σας είναι η υδροβολή. ✅Μέσω της εκτόξευσης νερού υπό υψηλή πίεση απομακρύνονται κάθε λογής σκουπίδια και μπάζα. Ως εταιρεία χρησιμοποιούμε αυτή την φιλική προς το περιβάλλον μέθοδο "ΧΡΗΣΗ ΥΔΡΟΒΟΛΗΣ ΣΤΟΝ ΚΑΛΑΜΟ" για την επίλυση κάθε προβλήματος.\nΑποφρακτικές εταιρείες Κάλαμο: Δείτε γιατί είναι προτιμότερες οι αποφρακτικές εταιρείες έναντι κάποιας ερασιτεχνικής εργασίας. Ας τα δούμε αναλυτικά. Στο χώρο των αποφράξεων συχνά παρατηρούμε την παρακάτω πεποίθηση. Πολλοί προσπαθούν να αντιμετωπίσουν το πρόβλημα μόνοι τους. Αντί να συμβουλευτούν έναν επαγγελματία στον Κάλαμο, παλεύουν με αυτοσχέδιους τρόπους. Αυτό βέβαια πολλές φορές δεν λύνει το πρόβλημα, αντιθέτως, δημιουργεί μεγαλύτερο και κάποιες φορές άλυτο. Εμείς συνιστούμε να προτιμήσετε τα πιστοποιημένα συνεργεία, δηλαδή επαγγελματίες.\nΣυχνές ερωτήσεις - FAQ για αποφράξεις στον Κάλαμο\nΧάρτης Υπηρεσιών στον Κάλαμο


Ο Ανδρέας Μπαλόκας υποψήφιος με τον Γιώργο Γιασημάκη και τον συνδυασμό «Συνεργασία Ευθύνης». – Συνεργασία Ευθύνης – Γιώργος Γιασημάκης για Δήμαρχος Ωρωπού\nΟ Ανδρέας Μπαλόκας του Δημητρίου είναι νυμφευμένος με την Κολιαστάση Ελισάβετ και κατοικεί στον Ωρωπό με τις κόρες του Μαρίζα και Δήμητρα-Κωνσταντίνα. Ίδρυσε την δική του προεισαγωγική επιχείρηση στον Ωρωπό, ενώ παράλληλα δραστηριοποιείται στον αγροτικό τομέα. Επιπροσθέτως, συνεχίζει τις σπουδές του στο ΕΑΠ στον τομέα Διοίκησης Επιχειρήσεων και Οργανισμών.\nΗ ανάμειξή του με τα κοινά, ξεκίνησε όταν υπήρξε αντιπρόεδρος του Εμπορικού Συλλόγου και συμμετείχε ενεργά ως πρόεδρος και αντιπρόεδρος στην ποδοσφαιρική ομάδα Ωρωπού. Ακόμα ήταν πολύτιμη εμπειρία η θητεία του ως πρόεδρος στον Γυμναστικό Σύλλογο Ωρωπού.\nΠεραιτέρω , είχε την τιμή να διατελέσει δημοτικός σύμβουλος με τον πρώην δήμαρχο του Δήμου μας κ. Γεώργιο Γαβριήλ και να γνωρίζει εκ των έσω τα μεγάλα προβλήματα του Ωρωπού. Θέτει την υποψηφιότητά του, με τον Γιώργο Γιασημάκη και την παράταξη Συνεργασία Ευθύνης καθώς πιστεύει στο όραμα του για ένα καλύτερο αύριο που αξίζει σε όλους μας.


Αρναούτης στον ΣΠΟΡ FΜ: «Ο Ιωνικός δεν ανέβηκε για να ξαναγυρίσει πίσω» - Ποδόσφαιρο - Football League | sport-fm.gr: ΣΠΟΡ FM 94.6\nΔευτέρα, 24 Φεβρουαρίου 2020, 23:36\nΓια την επόμενη μέρα του Ιωνικού μίλησε ο προπονητής της ομάδας, Δημήτρης Αρναούτης, που κατηγορηματικά δήλωσε ότι η ομάδα δεν ανέβηκε για να γυρίσει κάποια στιγμή πίσω.\nΤελευταία ενημέρωση 13/05/2019, 20:39\nΓια την πολύ μεγάλη επιτυχία του Ιωνικού, που κατάφερε να εξασφαλίσει την άνοδό του στη Football League, μετά τη χθεσινή του νίκη επί του Αιολικού μίλησε ο Δημήτρης Αρναούτης στον ΣΠΟΡ FM.\nΟ Έλληνας τεχνικός, που συνετέλεσε τα μέγιστα στη μεγάλη επιτυχία της ομάδας της Νίκαιας, τόνισε ότι παρά το γεγονός ότι το τοπίο δεν είναι ακόμα ξεκάθαρο για την αναδιάρθρωση, ξεκαθάρισε ότι ο Ιωνικός δεν ανέβηκε για να γυρίσει κάποια στιγμή πίσω.\nΑναλυτικά όσα δήλωσε στον ΣΠΟΡ FM και τους Μάνο Ζερβάκη και Τόλη Κοτζιά:\n«Αναγκαστήκαμε να προσαρμοστούμε σε μία ιδιαίτερη πραγματικότητα, γιατί αλλιώς άρχισε η σεζόν και αλλιώς συνεχίστηκε. Εμείς αναλάβαμε από την 3η αγωνιστική και αξίζουν πολλά συγχαρητήρια στους παίκτες για την πολύ μεγάλη προσπάθεια που κατέβαλαν και έφτασαν στον στόχο».\nΓια τη συμβολή της οικογένειας Τσιριγώτη: «Η οικογένεια Τσιριγώτη έκανε πολλές εργασίες. Δεν εξασφάλισε μόνο την οικονομική σταθερότητα. Βελτίωσε τα δημοσιογραφικά, τις προπονητικές εγκαταστάσεις. Έκανε τρομερή προσπάθεια στις εγκαταστάσεις. Μεγάλη επένδυση. Εμείς πήγαμε και από την πρώτη μέρα μας στήριξαν όλοι οι οπαδοί της ομάδας. Έκαναν και πολλά ταξίδια και αποτελούν ένα αναπόσπαστο μέρος της ομάδας. Χθες ήταν μία τρομερή ατμόσφαιρα με πάνω από 4.000 κόσμο».\nΓια το δικό του μέλλον: «Δεν έχω μιλήσει ακόμα με τον κ. Τσιριγώτη κι αυτό γιατί δεν έχει ξεκαθαρίσει ακόμα το τοπίο. Ένα είναι το σίγουρο. Ο Ιωνικός δεν ανέβηκε για να ξαναγυρίσει πίσω. Υπάρχει κορμός αρκετά δυνατός, με παιδιά νέα και με δίψα για διάκριση και πάνω εκεί θα στηριχθούμε. Η χθεσινή ατμόσφαιρα ήταν τρομερή. Με 4.500 κόσμο και δεν έπεσε ούτε ένα μπουκάλι».\nΓια το γεγονός ότι κέρδισε την άνοδό της και η ομάδα μπάσκετ: «Όταν μια ομάδα έχει και το ποδόσφαιρο και το μπάσκετ, τότε υπάρχει και ακόμα μεγαλύτερη συσπείρωση και αυτό περιμένουμε».


Οι δημοτικές εκλογές του 2014 στο δήμο Κορινθίων και η κληρονομιά τους - B' μέρος - Diogenis Press\nHome ΚΟΡΙΝΘΙΑ ΠΡΩΤΟΣΕΛΙΔΟ Οι δημοτικές εκλογές του 2014 στο δήμο Κορινθίων και η κληρονομιά τους - B' μέρος\nΟι δημοτικές εκλογές του 2014 στο δήμο Κορινθίων και η κληρονομιά τους - B' μέρος\nΠριν συνεχίσουμε με το Β' Μέρος του αφιερώματος, ας σημειώσουμε κάτι ενδιαφέρον από το προηγούμενο.\nΟ Αλέκος Πνευματικός ως επικεφαλής της Πορείας Ευθύνης φαίνεται ότι δεν κατάφερε να συνεννοηθεί με 3 (τρεις) γιατρούς, ή εκείνοι δεν συνεννοήθηκαν μαζί του και δεν βρήκαν άκρη : Έναν καρδιολόγο (Χασικίδης), μια πνευμονολόγο (Χρισταρά) και έναν ορθοπεδικό (Σταματάκης). Θυμίζει κάτι από ανέκδοτο ... Ήταν μια φορά ένας καρδιολόγος, μια πνευμονολόγος, ένας ορθοπεδικός και ο Πνευματικός ..\nΠέρα όμως από το εντυπωσιακό του πράγματος, ας δούμε το πρακτικό. Το τι σημαίνει "υποψήφιος γιατρός" σε δημοτικές εκλογές, το καταλαβαίνετε όλοι, δεν χρειάζεται να το πολυαναλύσουμε. Οι τρεις γιατροί έγραψαν συνολικά για λογαριασμό του Πνευματικού περίπου 4.200 σταυρούς.\nΕδώ να σημειώσουμε ότι ειδικά η Χρισταρά τόσο πριν τις εκλογές του 2014, όσο και μέχρι να παραιτηθεί από το δημοτικό συμβούλιο έκανε πληθώρα δωρεάν σπιρομετρήσεων (και μπράβο της) στο Σοφικό, τα Αθίκια, τον Άσσο, το Γαλατάκι, το Χιλιομόδι, την Αλμυρή, την Κόρινθο και αλλού, σε όλα σχεδόν τα ΚΑΠΗ του Δήμου Κορινθίων.\nΟι δράσεις αυτές έτυχαν εκτεταμένης επικοινωνιακής προώθησης με ό,τι μπορεί να υποθέσει κανείς για το πως τις κεφαλαιοποίησε ο Πνευματικός (και κάποιοι υποψήφιοι του συνδυασμού του) από πλευράς συμπάθειας και ψήφων. Δεν θα υπήρχε λόγος να αναφέρουμε κάτι τέτοιο αν οι σπιρομετρήσεις συνεχίζονταν με την ίδια ένταση και στη συνέχεια, όμως κάτι τέτοιο δεν συνέβη, οπότε η υποψία της συσχέτισης παραμένει ισχυρή.\nΓια τον Σταματάκη, γράψαμε ότι προεκλογικά ήταν πρόεδρος του ΠΑΣ Κόρινθος, επιδόθηκε σε υποσχέσεις για κατασκευή ενός υπερσύγχρονου γηπέδου στο Συνοικισμό (ως ανακατασκευή του υπάρχοντος) με ό,τι συσχέτιση μπορεί να γίνει και εδώ για την προεκλογική σκοπιμότητα.\nΓια τον Χασικίδη, δεν χρειάζεται να γραφτούν πολλά. 2.300 σταυροί χωρίς να κάνει ούτε μια δήλωση πριν τις εκλογές του 2014. Δεν υπάρχει καταγεγραμμένη κάποια συνέντευξη, κάποια δήλωση, κάποια παρουσία του πουθενά. Είναι σαφές ότι η ιδιότητά του η ιατρική ήταν βαρύ πυροβολικό για τον Πνευματικό από μόνη της, χώρια ότι υπήρξε δήμαρχος Τενέας.\nΑς πάμε τώρα να δούμε τι είπαν οι πρωταγωνιστές του Α' Μέρους για τον Αλ. Πνευματικό.\n1. Αθανασία Χρισταρά : Όπως ήδη γράψαμε, η Χρισταρά ποτέ δεν αιτιολόγησε τους λόγους της παραίτησης. Φιλικά μέσα ενημέρωσης όμως προς τον κ. Πνευματικό έσπευσαν σχεδόν αμέσως να την αποδομήσουν αποδίδοντας την εκλογή της στην ευρύτερη επιτυχία της Πορείας Ευθύνης, κεφαλαιοποιώντας τις "σπιρομετρήσεις" στον Πνευματικό. Οι διαρροές που ακολούθησαν έκαναν λόγο για αναιμική οικονομική υποστήριξη στις επιδιώξεις της για τον Τουρισμό, διαρροές που φαίνεται να επιβεβαιώνονται και από τοποθετήσεις μελών της σχετικής επιτροπής που δημιούργησε και η οποία διαλύθηκε γρήγορα όταν η ίδια εγκατέλειψε.\nΤο παρασκήνιο όμως πιθανώς να είναι και ακόμα πιο σύνθετο καθότι τον Ιανουάριο του 2015 είχε προηγηθεί η δήλωση της Χρισταρά για κάθοδο στις βουλευτικές εκλογές με το ψηφοδέλτιο "Κίνημα Δημοκρατών Σοσιαλιστών" του Γιώργου Παπανδρέου, κάτι που τελικά δεν συνέβη αφού η ίδια και σε αυτή την περίπτωση αναδιπλώθηκε και αντικαταστάθηκε γρήγορα από άλλον υποψήφιο στο ψηφοδέλτιο. Η περίοδος παραίτησης της Χρισταρά όμως από το δημοτικό συμβούλιο συμπίπτει χρονικά με τη στροφή της προς τη Νέα Δημοκρατία και ένα πλήθος δημοσιευμάτων που την προωθούσαν για να είναι υποψήφια βουλευτής. Αποκορύφωμα αυτής της δραστηριότητας ήταν η επίσκεψη του κλιμακίου του Τομέα Υγείας της ΝΔ τον Μάιο του 2017 στη σύνθεση του οποίου η Χρισταρά εμφανίστηκε ως μέλος του, επιβεβαιώνοντας τα δημοσιεύματα για υποψηφιότητά της.\nΝα σημειωθεί εδώ ότι ο κυριότερος όγκος των σχετικών δημοσιευμάτων προερχόταν από ιστοσελίδα γνωστού "φίλου" του Αλ. Πνευματικού τον οποίο πρόσφατα ο Πνευματικός τον έχει "στολίσει" δεόντως καθώς θεωρεί ότι συμπορεύεται με τους "αποστάτες" του Νίκου Σταυρέλη. Το λογικό συμπέρασμα με την υπόθεση Χρισταρά λέει ότι μάλλον υπήρξε σύγκρουση με τον Πνευματικό γιατί η δικαιολογία της παραίτησης για επαγγελματικούς και οικογενειακούς λόγους καταρρίπτεται από τα γεγονότα. Ε δεν γίνεται να μην προλαβαίνεις να είσαι Αντιδήμαρχος Τουρισμού και να προλαβαίνεις να είσαι υποψήφια βουλευτής με δύο μάλιστα κόμματα, κάτι που απαιτεί τρέξιμο σε όλο το νομό.\n2. Μάριος Σταματάκης : Από τον Σταματάκη μας έχουν μείνει οι υποσχέσεις (βίντεο) για την ανακατασκευή του γηπέδου του Συνοικισμού, τη δημιουργία προπονητικού κέντρου και την τοποθέτηση σύγχρονου χλοοτάπητα, που εξελίχθηκαν σε προεκλογική παρουσίαση (βίντεο) στην οποία είπε ότι το γήπεδο θα είχε και ΣΤΕΓΑΣΤΡΟ σαν αυτό του ΟΑΚΑ. Δεν χρειάζεται νομίζουμε να πρέπει να τονίσουμε την άμεση σύνδεση αυτών των ανακοινώσεων με τις ψήφους που πήρε ο ίδιος και η ΠΟΡΕΙΑ ΕΥΘΥΝΗΣ του Αλ. Πνευματικού λόγω των ελπίδων που μοιράστηκαν στους φιλάθλους. Το δεύτερο που μας έχει μείνει είναι η έντονη σύγκρουση Σταματάκη - Ντιγκιρλάκη στο Δημοτικό Συμβούλιο με τον Αλ. Πνευματικό για τη μορφή και τη χρηματοδότηση του έργου, ενώ στη συνέχεια ο Σταματάκης παραιτήθηκε σχεδόν σιωπηλά και αποχώρησε.\nΗ τελευταία πράξη επί του θέματος παίχτηκε πριν λίγες μέρες με τον Ντιγκιρλάκη (βίντεο) να θεωρεί πλήρως υπεύθυνο τον Πνευματικό για την απραξία στο γήπεδο του Συνοικισμού.\n3. Γιώργος Οικονόμου. Θα μπορούσαμε να κάνουμε ένα αφιέρωμα μόνο για τον ίδιο και όσα έχει πει για τον Αλ. Πνευματικό. Μερικά από αυτά :\nΟ Πνευματικός έχει πρόβλημα με όποιον δεν είναι στο ψηφοδέλτιο του. Πλέον δεν σκέφτεται ούτε σέβεται οικογένειες, παιδιά, τίποτα. Διαδίδει διάφορα και στοχοποιεί επιχειρήσεις. Έχει δώσει χιλιάδες απευθείας αναθέσεις στον αδελφό της γυναίκας του. Να μην πω πως πληρώνονται οι γραμματείς του. Να μας πει ο Αντιδήμαρχος που δουλεύει η κόρη του, να μας πει ο Πρόεδρος που δουλεύουν τα ανίψια του. Αν είναι να καταστραφεί όλη η πόλη για να ξαναβγείς δήμαρχος δεν γίνεται έτσι. Ο Πνευματικός λέει ανακρίβειες και τεράστια ψέματα. Δεν έχει καταλάβει ότι το δημαρχιλίκι είναι αξίωμα και όχι επάγγελμα. Το μεγαλύτερο ποσοστό των έργων το έχει κάνει με απευθείας αναθέσεις και πολλά σε συγγενικά του πρόσωπα. Ξεχνάει πάρα πολύ εύκολα. Αποφασίζει και μοιράζει ό,τι θέλει. Δεν του έχω καμία εμπιστοσύνη ειδικά με 400.000€. Ο Πνευματικός έχει κακούς συμβούλους που τον επηρεάζουν. Ανθρώπους της οικογενείας του που τον ζηλεύουνε και ανθρώπους που τον αρμέγουν εκτός της οικογένειάς του.\nΠληθώρα άλλων τοποθετήσεων του Οικονόμου για τον Πνευματικό κυκλοφορεί ελεύθερα στο διαδίκτυο.\n4. Νίκος Σταυρέλης. Και εδώ θα μπορούσαν να γραφούν πολλά. Υπενθυμίζουμε τα κυριότερα :\nΤόσα χρόνια που ήμουνα συνεργάτης, το στήριγμά του, ήμουνα ο Νίκος ο καλός ο Σταυρέλης. Τώρα είμαι κάποιος. Δεν βλέπετε ότι βολοδέρνει ; Δεν βλέπετε ότι οδηγεί την Πορεία Ευθύνης στα βράχια ; Ας κατέβει από το δεύτερο όροφο να δει τι γίνεται. Έκοψε τις επιταγές της Μοτορ Οιλ από 9 φτωχούς ανθρώπους για να βλάψει εμένα. Ήμουνα αυτός που έφτιαχνε τους συνδυασμούς για 5 θητείες, τα προεκλογικά προγράμματα και τους απολογισμούς. Έχω δώσει τα πάντα γι' αυτόν με κόστος οικονομικό και σωματικό. Το 2014 δεν ήθελα άλλο να ασχοληθώ. Την τελευταία ημέρα βλέπαμε ότι τα πράγματα δεν πήγαιναν καλά. Δεν είχα τις ψευδαισθήσεις κάποιων δημοσκοπήσεων που μας έβγαζαν δήθεν με 10% μπροστά.\nΟ Παύλος ο Μάρκελλος και ένα άλλο ανώτατο πρόσωπο μου ζήτησαν επιτακτικά να συστρατευτώ με τον Πνευματικό που έκλαιγε από τη χαρά του. Με αγκάλιαζε και με φίλαγε. Μετά τις εκλογές του 2014 αρνήθηκα κάθε θέση που μου πρότεινε. Του είπα να μη διανοηθεί να κάνει άλλη θητεία. Το 2016 μου ξαναζήτησε να γίνω αντιδήμαρχος τεχνικών υπηρεσιών. Αρνήθηκα. Του ξαναείπα να μην ξανακατέβει. Και μου είπε ότι άμα κάνω τα Περιβολάκια ... Εγώ του είπα ότι θα πάω σπίτι μου. Και εκείνος μου είπε να προχωρήσω μπροστά. Του απάντησα ότι θα το δω και θα του πω. Ένα μήνα μετά γίνεται μια συνάντηση στο γραφείο του με τον Χατζή και το Μάρκελλο και είπε τα ίδια πράγματα. Εγώ είπα ότι ο Χασικίδης δεν κάνει για δήμαρχος. Ούτε ο Παππάς. Στη συνέχεια μίλησα με 15 συμβούλους της Πορείας Ευθύνης. Μου είπαν να προχωρήσω εκτός από το Βλάσση που μου είπε ότι αν κατέβει ο Πνευματικός θα είναι μαζί του.\nΑπό τότε δεν μου μίλαγε. Μετά μου έβαλε η Πολεοδομία 27.500€ πρόστιμο για το μπάρμπεκιου, τη σκάλα, το λεβητοστάσιο και τη δεξαμενή των καυσίμων για το σπίτι μου στην ΑγιΆννα. Με πήρε ο Κώστας ο Ζήμος και μου είπε ότι πιεζόταν ασφυκτικά από τον Πνευματικό να επιβληθεί οριστικά το πρόστιμο παρότι είχα ξεκινήσει διαδικασία νομιμοποίησης. Με τόσα που μου έκανε ο Πνευματικός ισχύει το 3Α. Άφιλος, Αχάριστος. Αγνώμων.\nΤέλος Β' Μέρους.\nΣτο Γ' Μέρος θα συνεχίσουμε με τις δηλώσεις για τον Πνευματικό και των υπολοίπων.\nΣτο σημείο αυτό όμως ας κάνουμε μια σούμα.\nΓράψαμε ήδη για την προεκλογική σημασία των όσων έφερναν οι ιδιότητες των Χασικίδη, Χρισταρά και Σταματάκη μαζί με τις κινήσεις που έκαναν οι δύο τελευταίοι σε επίπεδο προεκλογικών εντυπώσεων. Σύνολο 4.200 σταυροί.\nΣε αυτούς του σταυρούς προσθέτουμε τους 1.200 του Σταυρέλη και τους 600 του Οικονόμου : 1.800.\n4.200 + 1.800 = 6.000 σταυροί για την ώρα και θα δούμε και τους υπόλοιπους σιγά σιγά.\nΓια τις εκλογές του 2014 λοιπόν που κρίθηκαν από 25 ανθρώπους, έχουμε ήδη 6.000 σταυρούς, δηλαδή χοντρικά 3.000 ανθρώπους που ψήφισαν την Πορεία Ευθύνης και τον Αλέξανδρο Πνευματικό κατόπιν των ενεργειών των παραπάνω προσώπων που είτε σήμερα έχουν παραιτηθεί και δεν βρίσκονται στην Πορεία Ευθύνης, είτε χαρακτηρίστηκαν "σαβούρα" από τον Πνευματικό, είτε συνέβαλαν τα μέγιστα με τις πράξεις και τις "προσφορές" τους το 2014 για να τον βγάλουν. Έτσι για να καταλάβουν μερικοί και μερικές πως έγιναν οι εκλογές του 2014 μπας και ξυπνήσουν.\nΩς τελευταίο σχόλιο, γιατί θέλουμε να είμαστε δίκαιοι και επειδή κυκλοφορούν τελευταία σε κάποιες ιστοσελίδες αφιερώσεις, εμείς θέλουμε να αφιερώσουμε το βίντεο που ακολουθεί τόσο στον Σταυρέλη, όσο και σε αυτούς που διατείνονται ότι τον χειρίζονται επικοινωνιακά αριστουργηματικά (όχι ο επίσημος ανάδοχος επικοινωνίας).\nΑΦΙΕΡΩΜΕΝΟ λοιπόν, για να θυμηθούν με τι φανατίλα υποστήριζαν αυτόν που σήμερα λιθοβολούν, όχι στο μακρινό παρελθόν, στα τέλη του 2015. Προσέξτε συμπεριφορές απέναντι σε ανθρώπους που τότε έλεγαν και έγραφαν εν πολλοίς αυτά που λένε οι ίδιοι σήμερα.\nΤην άλλη εβδομάδα το Γ' Μέρος.


Μαμάδες και μωρά!: Όπου βάπτιση και....χαρά!\nΌπου βάπτιση και....χαρά!\nΜε τον Κωνσταντίνο μου στην Βάπτιση!\nΚαλησπέρα!Τι κάνετε?Πρέπει να ομολογήσω ότι μου λείπει η παρέα σας αλλά έχω αρχίσει δειλά δειλά να κάνω τα πρώτα βήματα σε μια νέα δουλειά(αφού η δουλειά που δούλευα είναι λίγο απίθανο να υπάρχει όταν λήξει η άδεια μητρότητας!).\n'Ετσι αποφάσισα να ασχοληθώ με τις μπομπονιέρες,χειροποίητες μέχρι την τελευταία λεπτομέρεια!Η πρώτη μου δουλειά στέφθηκε με επιτυχία.Η μπομπονιέρες άρεσαν πολύ!Αλλά δεν μπορείτε να φανταστείτε τι άγχος είχα!\nΤο σκεπτικό μου είναι να με κατευθύνει η μαμά στο concept που θέλει και εγώ να της κάνω κάποιες προτάσεις με γνώμονα πάντα και τις προσιτές τιμές.\nΣτην πρώτη μου δουλειά το θέμα ήταν τα βατραχάκια για το γλυκό αγοράκι μιας φίλης μου,τον Αναστάση.\nΔείτε φωτογραφίες και πείτε μου την γνώμη σας.\nΛεπτομέρεια από τα βατραχάκια\nΟι μπομπονιέρες στο σύνολο!\nΑναρτήθηκε από Chrysavgi Lazaridou στις 5:58 π.μ.


Υπάρχει πιθανότητα το σπίτι να γράφεται σπίτη ή σπήτι; - Acrobase\nΥπάρχει πιθανότητα το σπίτι να γράφεται σπίτη ή σπήτι;\nΤελευταία φορά Online: 23-02-09 15:32\nΟρμώμενος από μια συζήτηση που είχα στο φωνόκουτο στον δικτυακό μας χώρο, πήρα την αφορμή να ανοίξω το θέμα αυτό σχετικά με την λέξη σπίτι. Όλοι ξέρουμε (συμφωνώντας) ότι η λέξη σπίτι γράφεται με δύο γιώτα.\nΘυμάμαι όμως ένα περιστατικό στο δημοτικό (μιλάμε για 20 χρόνια πριν) που η δασκάλα μας προέτρεπε να γράφουμε την λέξη σπίτι με δύο γιώτα και όχι με ένα (δεν θυμάμαι αν την έγραφε σπίτη ή σπήτι). Με την συζήτηση αυτή, θυμήθηκα ότι την λέξη αυτή την έχω συναντήσει (με το ένα φωνήεν ήτα δηλαδή) και σε κάποια λογοτεχνικά βιβλία που είχα διαβάσει κατά καιρούς παλαιότερα.\nΕπειδή κάποια πράγματα τα έχω λίγο μπερδεμένα και βέβαια κάνοντας κουβέντα, μπορείτε να βοηθήσετε να το ξεκαθαρίσουμε το θέμα ?\nο Xenios και κάποιο άλλο μέλος του acrobase μου είπαν ότι δεν είχε τεθεί ποτέ τέτοιο θέμα, γνωρίζει κανείς άλλος το τιποτα άλλο?\nΑποστολή προσωπικού μηνύματος στον/στην: legend77\nΕπίσκεφθείτε την ιστοσελίδα του χρήστη legend77!\nΑναζήτηση όλων των μηνυμάτων του χρήστη: legend77\nΘεωρώντας το σπίτι ουδέτερου γένους σίγουρα τελειώνει σε "τι" και όχι σε "τη".\nΤώρα αν ήταν κάποτε σαν τη "γιαούρτη" είναι άλλο θέμα το οποίο δεν θυμάμαι...\nΓιατί όμως σπήτι ή σπίτη; Δεν μπορούμε να διαλέξουμε το σπίτι;\nΒασικά το ''κόλλημα'' αν μπορεί να θεωρηθεί έτσι, είναι το αν ποτέ γραφόταν έτσι και θεωρούνταν σωστό!\nΜαλλον ειναι ακυρο\nΤο σπιτι οπως ειδα, βγαινει απο το λατινικο hospitium και οχι απο το "hospetium" :P\nΤελευταία φορά Online: 19-12-09 01:51\nΤο μόνο που μπορώ να σου πω προς το παρόν είναι ότι αν έγραψε η δασκάλα σου τη λέξη με η, πιθανόν να ήταν σπήτι, κι όχι με κατάληξη η. Τον λόγο τον εξηγεί πιο πάνω ο Diamond και συμπληρώνει ο Gildor με την ετυμολογική του εξήγηση.\nΤελευταία φορά Online: 15-07-09 22:42\nΕπειδή είναι μακρινή η μνήμη, μήπως αυτό που αναφερόταν η δασκάλα τότε ήταν η λέξη "κτίριο", που έχει συναφές περιεχόμενο με το "σπίτι"; Γιατί εκεί υφίσταται διπλή γραφή.\nΕνώ είναι διαδεδομένη η χρήση του "κτίριο", υπάρχει η άποψη ότι η σωστή γραφή είναι "κτήριο", προερχόμενη από το "οικτήριο". Οι αρχαιολογικές υπηρεσίες μάλιστα επιμένουν στη γραφή "κτήριο".\nΑποστολή προσωπικού μηνύματος στον/στην: epsilon\nΑναζήτηση όλων των μηνυμάτων του χρήστη: epsilon\nναι σωστα! κι εγω οταν ακουσα την ερωτηση, στο κτηριο/κτιριο πηγε η σκεψη μ!\nΗ μνήμη μου ποτέ δεν ήταν καλή.\nΠαρόλα αυτά δεν μου φαινόταν λογική άλλη γραφή εκτός από το "σπίτι".\nΤο επιβεβαίωσα όταν γυρνώντας σπίτι μου, άνοιξα το παλαιό αλφαβητάριο, εκείνο με τον Μίμη και την Λόλα.\nΒρήκα το μάθημα εκείνο λοιπόν που ο Μίμης ζητάει να του φέρουν πέτρες και λάσπη για να χτίσουνε ένα σπιτάκι. Το μάθημα εκείνο λοιπόν τελειώνει με το δίστιχο :\n"Σπίτι μου σπιτάκι μου και φτωχοκαλυβάκι μου.¨\nΆρα λοιπόν από την δεκαετία του 60 τουλάχιστον δεν άλλαξε ο τρόπος που γράφουμε το σπίτι.\nΑυτό δεν είναι απόδειξη, απλή ένδειξη\nΑπλά δεν κάθε άλλη γραφή της λέξης σπίτι, είναι μια απλή ανορθογραφία.\nΔεν είναι καν αμφισβητούμενη επειδή κάποιος, κάπου, το είδε γραμμένο διαφορετικά. Οι εφημερίδες τα περιοδικά είναι γεμάτα από λάθη, είναι απαράδεκτο να θεωρούμε ένα που είδαμε γραμμένο λάθος, ως πιθανά σωστό.\nΤελευταία φορά Online: 03-09-09 14:18\nαν σκεφτει κανεις πως στο δημοτικο( πριν 10 χρονια περιπου..οχι δα και τραγικα μακρια) ειχα μαθει να γραφω "αυγό" και πριν 2 3 χρονια ειδα σε τετραδιο γνωστης μου να το γραφει "αβγό" και της λεω να το διορθωσει δειχοντας μου τις σημειωσεις της δασκαλας της οπου το εγραφε ετσι...τι να πω?μπορει να χει και δικιο για το σπητι/σπιτι...ειναι οπως και το καμμια/καμια οπου εχω δει και τους δυο τροπους γραφης ως σωστους..\nΑποστολή προσωπικού μηνύματος στον/στην: elena89\nΑναζήτηση όλων των μηνυμάτων του χρήστη: elena89\nΟντως ετσι σκεφτηκαμε καποιοι στην αρχη, αλλα οπως αναλυθηκε στη συνεχεια, το "σπητι" ειναι μαλλον λαθος.\nΔηλαδη ποτε δεν υπηρξε, ουτε ως εναλλακτικη μορφη.\nΤελευταία φορά Online: 02-09-16 11:40\nΚάτω από την ακρόπλη γράφει αυτό:\nΤΟ ΣΠΗΤΙ ΑΥΤΟ ΧΤΙΣΤΗΚΕ ΣΤΟ 1962 ΑΠΟ ΤΟΝ ΑΡΧΙΤΕΚΤΟΝΑ ΠΕΡΙΚΛΉ ΣΑΚΚΕΛΑΡΙΟ ΚΑΙ ΜΕ ΦΡΟΝΤΙΔΑ ΤΗΣ ΡΟΔΟΠΗΣ Α. ΔΡΑΓΩΝΑ\nΚαι δεν είναι καθαρεύουσα.. Άρα για κάποιον λόγο ήταν γραμμένο με η και χάθηκε οπως χανονται όλα σημερα.\nτο καμμιά ότι και αν λέγουν υπάγεται σε κανόνα.\nΚαν-ένας καν-μία καν-ένα\nνμ πάντοτε κανει δύο μ.\nΣυν-μαθητές = συμμαθητές\nσυν-μερίζομαι = συμμερίζομαι\nσυν-μετέχω = συμμετέχω\nΠοιός θα αποφασίσει ότι έχει δικαίωμα να αλλάξει τον κανόνα μόνο εκεί ????\nΕρευνητής της Ελληνικής Γλώσσας 20 χρόνια\nΑποστολή προσωπικού μηνύματος στον/στην: Μάριος Β.\nΑναζήτηση όλων των μηνυμάτων του χρήστη: Μάριος Β.\nΤελευταία φορά Online: 01-06-19 19:54\n"Σωστό" είναι κτήριο και το σπίτι με 2 ι. και το καλύτερα γράφετε καλύτερα και όχι καλλίτερα. (οπου το γράφουν λάθος κάτι γιαγιάδες και παππούδες.)\nΤελευταία επεξεργασία από το χρήστη mixanobios : 29-08-16 στις 17:04\nΑποστολή προσωπικού μηνύματος στον/στην: mixanobios\nΕπίσκεφθείτε την ιστοσελίδα του χρήστη mixanobios!\nΑναζήτηση όλων των μηνυμάτων του χρήστη: mixanobios\nΞαναθυμήθηκες το θέμε λόγω ΕΝΦΙΑ;\nΑρχική Δημοσίευση από Μάριος Β.\nΠαραξενεύομαι που ακούω για την ορθογραφία με ήτα. Πιθανότατα αποτελούσε μια παλαιότερη ορθογραφία η οποία κατόπιν διορθώθηκε βάσει ετυμολογίας. Απ' όσο ξέρω, και αναφέρεται και παραπάνω στη συζήτηση, η λέξη προέρχεται από το Λατινικό hospitium, άρα η ορθογραφία με ήτα δε δικαιολογείται\nΑν θεωρήσουμε οτι "χάθηκε" ένα ήτα, καλώς χάθηκε, και "φανερώθηκε" ένα γιώτα στη θέση του.\nΕγώ πάντως πιστεύω οτί, όπως και σήμερα, ακόμα και το 1962 ο κόσμος έκανε ορθογραφικά λάθη.


Αλλάζει το εκλογικό σύστημα στην Τοπική Αυτοδιοίκηση - trikalaIN\nΟ υπουργός Εσωτερικών σε συνέντευξή του στον ραδιοφωνικό σταθμό ΘΕΜΑ 104,6 είπε ότι «το επόμενο 6μηνο θα τακτοποιήσουμε το εκλογικό σύστημα της Αυτοδιοίκησης γιατί η απλή αναλογική στην ιδεοληπτική της εφαρμογή παρά λίγο να διαλύσει τους Δήμους και τις Περιφέρειες».\nΠρόσθεσε δε ότι «ήταν πολύ θετικά τα στοιχεία του προηγούμενου συστήματος αλλά θα το συζητήσουμε με τους ανθρώπους της Αυτοδιοίκησης».\nΠαράλληλα ο υπουργός ανακοίνωσε την αλλαγή του συστήματος απόδοσης της ελληνικής ιθαγένειας. Με νομοθετική πρωτοβουλία του υπουργείου Εσωτερικών θα θεσπιστεί σύστημα πανελλαδικών εξετάσεων για την απονομή ιθαγένειας σε αλλοδαπούς-αλλογενείς.\n«Οι πολίτες που θέλουν να γίνουν Έλληνες θα έχουν τη δυνατότητα δύο φορές να συμμετέχουν σε πανελλαδικές εξετάσεις κύρους, διασφαλισμένες για το αδιάβλητό τους όπου αν αποδεικνύουν καλή γνώση της γλώσσας, της ιστορίας και των θεσμών μας θα μπορούν να γίνονται Έλληνες» είπε ο κ. Θεοδωρικάκος.\n«Το σύστημα θα γίνει δίκαιο, γρήγορο, αντικειμενικό και απολύτως διαφανές, για να μην υπάρχουν περιθώρια ούτε για καθυστερήσεις ούτε για γραφειοκρατία και διαφθορά. Δεν αλλάζουμε τις προϋποθέσεις που μπορεί κάποιος να γίνει Έλληνας, αλλά στη συνέχεια όλοι αυτοί περνούσαν από εξετάσεις σε επιτροπές που έχουν πολύ μεγάλη καθυστέρηση» εξήγησε ο υπουργός Εσωτερικών, σημειώνοντας ότι «εκκρεμούν 35.000 αιτήσεις. Υπάρχουν αιτήσεις από το 2011».\nΜε αφορμή το πρόγραμμα «Αντώνης Τρίτσης» ο κ. Θεοδωρικάκος εξήγγειλε, επίσης, ότι «στόχος μας είναι να υπάρξει πλήρης αντισεισμική προστασία όλων των σχολείων και των κτηρίων της Αυτοδιοίκησης, να ελεγχθούν όλα τα κτήρια και να γίνουν αναβαθμίσεις όπου χρειάζεται». Και εξήγησε ότι «αυτό θα γίνει μέσα στο καλοκαίρι, οφείλει να γίνει μέσα στο καλοκαίρι. Οφείλουμε να κάνουμε τα πάντα για να αισθάνονται ασφαλή τα παιδιά μας. Και να είναι ασφαλή».\nΕπανέλαβε ότι οι προσκλήσεις για συμμετοχή στο πρόγραμμα θα βγουν το πρώτο 15ημερο του Ιουλίου καθώς και ότι οι δήμοι διευκολύνονται στις μελέτες με τη χρήση μηχανικών από το ειδικό μητρώο που έχει δημιουργήσει η ΕΕΤΑΑ.\nΕξήγησε, ακόμα, ότι τα έργα στο «Αντώνης Τρίτσης» έχουν περιβαλλοντικό χαρακτήρα, αναπτυξιακό και κοινωνικό χαρακτήρα, ενώ ειδικά στις πόλεις «μιλάμε για έργα αστικής αναζωογόνησης που δίνουν άλλη πνοή με αναπλάσεις, χώρους στάθμευσης, ενώ υπάρχει και ισχυρός κοινωνικός χαρακτήρας».\nΑναφερόμενος στο Ελληνικό, ο κ. Θεοδωρικάκος το χαρακτήρισε καθοριστικής συμβολής επένδυση για την επανεκκίνηση της οικονομίας μας. «Είναι μια εμβληματική επένδυση. Η κυβέρνηση έχει ένα συνολικό σχέδιο για την υποδοχή κεφαλαίων». Και όπως σημείωσε ότι η εικόνα της χώρας μετά την καραντίνα συμβάλλει θετικά. «Μπορούμε να είμαστε αισιόδοξοι ότι παρά τις μεγάλες δυσκολίες που θα αντιμετωπίσουμε το φετινό καλοκαίρι και τον χειμώνα, η επόμενη χρονιά μπορεί να είναι μια χρονιά ισχυρής ανάκαμψης για την ελληνική οικονομία, επιτάχυνσης των επενδύσεων και αντιμετώπισης του προβλήματος της απασχόλησης»\nΣχολιάζοντας τις αντιδράσεις της αντιπολίτευσης σχετικά με το νομοσχέδιο για τις διαδηλώσεις είπε ότι «δεν νομίζω ότι είναι χρήσιμο ούτε για την αντιπολίτευση ούτε για τη δημοκρατία μας να χειρίζεται τα θέματα με τέτοιου είδους υπερβολές», και σημείωσε ότι «ελευθερία υπάρχει, αλλά η ελευθερία των διαδηλωτών δεν πρέπει να παρενοχλεί την κανονική ζωή των υπολοίπων», προσθέτοντας ότι «κάποτε σε αυτήν τη χώρα θα πρέπει να αντιμετωπίζουμε τα προβλήματα του σήμερα με τα μάτια του αύριο και όχι με τα μάτια του χθες. Το τι γινόταν στην Ελλάδα πριν από 60 χρόνια είναι μια άλλη ιστορία. Πρόθεση της κυβέρνησης δεν είναι να εμποδίσει κανέναν να διαδηλώσει ελεύθερα. Πρόθεση της κυβέρνησης είναι να μπει τάξη σε αυτή τη διαδικασία».\nΓυμνάσιο Μεγάλων Καλυβίων: Ημέρα μνήμης του Ολοκαυτώματος των Εβραίων